நமது அடிப்படை இதுதான். நாம் அரசியலுக்கு வந்திருக்கலாம்; பதவிகளில் அமர்ந்திருக்கலாம் - இது தான் நமது கொள்கை, கோட்பாடு என்று நினைத்துவிடக் கூடாது. ஆளும் கட்சியாக திமுக வர முடிந்தது என்றால் தந்தை பெரியார் பலமாக உருவாக்கிக் கொடுத்த அந்த அஸ்திவாரம்தான். அதனை மறந்தால், அந்த அஸ்தி வாரம் பழுதடைந்தால் நமது பலம் கலகலத்து விடும். இதனைப் பல நேரங்களில் நமது தலைவர் கலைஞர் அவர்கள் அழுத்தமாகவே பதிவு செய்து வந்திருக்கிறார்.